FORMAI PRITARTA

2014–2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2019 m. rugpjūčio 13 d. protokolu Nr. 3 (46)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2021 m. \_\_\_\_\_\_\_\_d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | 13 prioritetas „Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmeniniam ir tvariam ekonomikos atgaivinimui“ |
| **Veiksmų programos konkretaus uždavinio numeris ir pavadinimas:** | 13.1.1 konkretus uždavinys „Skaitmeninimo ir inovacijų, siekiant šalinti COVID-19 pandemijos pasekmes ekonomikai, didinimas“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 13.1.1-LVPA-K-861 „Kūrybiniai čekiai COVID-19“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 7 mln. Eur |
| **Pagal priemonę remiamos veiklos:** | originalių produktų sprendimų (netechnologinių inovacijų) sukūrimas ir diegimas. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:****[x]** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);**□** bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą;**□** apribojimai veiklų vykdymo teritorijai netaikomi.*(Pažymėjus paskutinį,* ***būtina pateikti*** *trumpą paaiškinimą, kodėl apribojimai veiklų vykdymo teritorijai netaikomi.)* |
| **Projektų atrankos būdas (finansavimo forma finansinių priemonių atveju):** | **□** Valstybės projektų planavimas**□** Regionų projektų planavimas**[x]**  Projektų konkursas**□** Tęstinė projektų atranka**□** Finansinė priemonė*(Pažymimas vienas iš projektų atrankos būdų (finansavimo forma finansinių priemonių atveju))* |

|  |  |
| --- | --- |
| **[x] SPECIALUSIS PROJEKTŲ ATRANKOS KRITERIJUS** **□ PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **[x]  Nustatymas****□ Keitimas**  |
| **Projektų atrankos kriterijaus numeris ir pavadinimas:** | 1. Projektas atitinka [Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano, patvirtinto Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“](https://eimin.lrv.lt/lt/ekonomikos-ir-inovaciju-ministerija/administracine-informacija/planavimo-dokumentai/strateginiai-veiklos-planai/ekonomikos-ir-inovaciju-ministerijos-2021-2023-m-strateginis-veiklos-planas) (toliau – 2021–2023 metų strateginis veiklos planas), nuostatas. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie 2021–2023 metų strateginio veiklos plano pirmojo tikslo „Didinti šalies ekonomikos konkurencingumą, verslo produktyvumą ir aukštos pridėtinės vertės verslo lyginamąją dalį“ antrojo uždavinio „Kurti ir diegti pažangiąsias technologijas ir inovacijas bei skatinti jų sklaidą“ įgyvendinimo. Siekiant pirmojo 2021–2023 metų strateginio veiklos plano tikslo įgyvendinimo, projektu turi būti siekiama padidinti ekonomikos konkurencingumą, o siekiant antrojo uždavinio įgyvendinimo turi būti kuriamos ir diegiamos netechnologinės inovacijos.  |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektas prisidės prie 2021–2023 metų strateginio veiklos plano tikslo įgyvendinimo ir atitiks Veiksmų programos 13 prioriteto „Ekonomikos atsigavimo dėl COVID-19 skatinimas ir pasirengimas žaliajai skaitmeninei ekonomikos transformacijai“ 13.1.2 konkretaus uždavinio „Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ siektinus tikslus bei prisidės prie rezultato rodiklių „Investicijas gavusioje įmonėje gaminyje ir (ar) paslaugoje įdiegtų dizaino ar rinkodaros inovacijų skaičius“ ir „Investicijas gavusios įmonės pajamų padidėjimas“ pasiekimo. Projektų prisidėjimas prie 2021–2023 metų strateginio veiklos plano tikslo įgyvendinimo sudarys sąlygas inovacinių įmonių skaičiaus augimui ir rodiklio „Inovacinę veiklą vykdančių įmonių dalis iš visų įmonių (proc.)“ pasiekimui. |
| **[x] SPECIALUSIS PROJEKTŲ ATRANKOS KRITERIJUS** **□ PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | [x]  Nustatymas□ Keitimas   |
| **Projektų atrankos kriterijaus numeris ir pavadinimas:** | 2. Pareiškėjas yra labai maža, maža ar vidutinė įmonė (toliau – MVĮ), veikianti ne trumpiau kaip vienerius metus, kurios pačios pagamintos produkcijos vidutinės metinės pardavimo pajamos per trejus finansinius metus iki paraiškos pateikimo arba pajamos per laikotarpį nuo įmonės įregistravimo dienos (jeigu MVĮ įregistruota mažiau kaip prieš 3 pastaruosius finansinius metus) yra ne mažesnės kaip 50 000 Eur. |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas yra MVĮ, kuri turi pakankamai patirties, t. y. veikia ne trumpiau kaip vienerius metus iki paraiškos pateikimo, ir kuri yra finansiškai pajėgi, t. y. kurios pačios pagamintos produkcijos vidutinės metinės pardavimo pajamos pagal pastarųjų trejų finansinių metų iki paraiškos pateikimo arba per laiką nuo įmonės įregistravimo dienos (jei MVĮ įregistruota mažiau kaip prieš 3 pastaruosius finansinius metus) patvirtintos finansinės atskaitomybės dokumentus yra ne mažesnės kaip 50 000 Eur, įgyvendinti projekte numatytas veiklas.Pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinės finansinės atskaitomybės dokumentus Juridinių asmenų registrui.Įmonės pačios pagamintos produkcijos pajamos tikrinamos pagal finansinės atskaitomybės dokumentus.Paties pagaminta produkcija – įmonės gaminami gaminiai ir (arba) teikiamos paslaugos. |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar pareiškėjas yra finansiškai pajėgus įgyvendinti projektą. Ši priemonė yra skirta MVĮ, kurios jau veikia ir, siekdamos konkurencinio pranašumo, yra pasirengusios investuoti į originalių produktų sprendimų (netechnologinių inovacijų) kūrimą, tobulinimą ir diegimą. Nustatytas kriterijus padės įvertinti, ar projektas prisidės prie originalių produktų sprendimų kūrimo įsigijimo ir diegimo skatinimo, pritaikant originalius produktų sprendimus, ir atitiks Veiksmų programos 13 prioriteto „Ekonomikos atsigavimo dėl COVID-19 skatinimas ir pasirengimas žaliajai skaitmeninei ekonomikos transformacijai“ 13.1.2 konkretaus uždavinio „Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ siektinus tikslus bei prisidės prie rezultato rodiklių „Investicijas gavusioje įmonėje gaminyje ir (ar) paslaugoje įdiegtų dizaino ar rinkodaros inovacijų skaičius“ ir „Investicijas gavusios įmonės pajamų padidėjimas“ pasiekimo, nes šiuo kriterijumi MVĮ bus skatinamos iš kūrybinių ir kultūrinių industrijų sektoriuje veikiančių subjektų įsigyti ir diegti originalius produktų sprendimus (dizaino ar rinkodaros inovacijas), o tai tiesiogiai turės įtakos šių įmonių konkurencingumo augimui.Pareiškėjo turima patirtis ir vidutinių metinių pajamų (50 000 eurų) suma buvo nustatytos remiantis 2014–2020 m. programavimo laikotarpio patirtimi. Taip pat 50 000 eurų metinių pajamų riba buvo nustatyta siekiant paskatinti labai mažas įmones įsigyti ir diegti originalius produktų sprendimus (dizaino ar rinkodaros inovacijas) ir taip sudaryti sąlygas joms sėkmingai konkuruoti rinkoje. Taip pat atkreiptinas dėmesys į tai, kad net ir finansine išraiška nedideli sprendimai gali turėti didelę įtaką įmonės konkurencingumui. |
| **[x] SPECIALUSIS PROJEKTŲ ATRANKOS KRITERIJUS** **□ PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | [x]  Nustatymas□ Keitimas  |
| **Projektų atrankos kriterijaus numeris ir pavadinimas:** | 3. Projekto įgyvendinimo metu planuojamos įsigyti kūrybinių ir kultūrinių industrijų sektoriaus paslaugos. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektu planuojamos įsigyti paslaugos yra teikiamos kūrybinių ir kultūrinių industrijų sektoriuje veikiančių fizinių asmenų ar įmonių (toliau – paslaugos). Kūrybinių ir kultūrinių industrijų sektoriuje veikiančių fizinių ar juridinių asmenų vykdoma veikla turi atitikti Kultūros ir kūrybinėms industrijoms priskiriamus veiklų kodus pagal Ekonominės veiklos rūšių klasifikatorių (EVRK), nustatytus Kultūros ir kūrybinių industrijų politikos 2015–2021 metų plėtros krypčių, patvirtintų Lietuvos Respublikos kultūros ministro 2015 m. liepos 31 d. įsakymu Nr. ĮV-524 „Dėl Kultūros ir kūrybinių industrijų politikos 2015–2021 metų plėtros krypčių patvirtinimo“, priede Nr. 4 „Kultūros ir kūrybinėms industrijoms priskiriamų veiklų kodai pagal Ekonominės veiklos rūšių klasifikatorių (EVRK)“.Pareiškėjas kartu su paraiška pateikia su kūrybinių ir kultūrinių industrijų sektoriuje veikiančiu fiziniu asmeniu ar įmone sudarytą darbo arba paslaugų teikimo sutartį (gali būti preliminarioji paslaugų teikimo sutartis). |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kuriuose paslaugas, taikant netechnologinių inovacijų (dizaino ir rinkodaros inovacijų) sukūrimo ir diegimo gamybos procesus ir (ar) paslaugas, teiks vieno iš labiausiai dėl COVID-19 nukentėjusio kūrybinių ir kultūrinių industrijų sektoriaus fiziniai asmenys ar įmonės. Taip bus užtikrintas tiek investicijas gaunančių MVĮ, tiek kūrybinių ir kultūrinių industrijų sektoriuje veikiančių subjektų likvidumas. |
| **[ ] SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | [x]  Nustatymas□ Keitimas  |
| **Projektų atrankos kriterijaus numeris ir pavadinimas:** | 4. Pareiškėjo pajamų augimo potencialas. |
| **Projektų atrankos kriterijaus vertinimo aspektai ir paaiškinimai:** | Prioritetas suteikiamas projektams, kurių pareiškėjai turės didesnį pajamų augimo potencialą (proc.).Investicijas gavusios įmonės pajamų padidėjimas skaičiuojamas pagal formulę:F=P/B\*100 proc., kur: F – investicijas gavusios įmonės pajamų padidėjimas procentais;P – rodiklis R.N.842-2;B – rodiklis R.N.842-1.B – bazinis stebėsenos rodiklis (fiksuotasis): „Įmonės, dalyvausiančios projekto veiklose, pajamos paraiškos pateikimo metais“. Nurodomos įmonės pajamos paraiškos pateikimo metais (pagal su paraiška pateiktų paraiškos pateikimo metų finansinės atskaitomybės dokumentų duomenis).P – pokyčio rezultato rodiklis (kintamasis): „Įmonės, dalyvavusios projekto veiklose, pajamų pokytis“.Nurodomas įmonės, dalyvavusios projekto veiklose, pajamų pokytis, kuris apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais.Aukštesnis įvertinimas nustatomas didesnį augimo potencialą (proc.) numatantiems MVĮ projektams. Šiam prioritetiniam projektų atrankos kriterijui taikomas didžiausias vertinimo svorio koeficientas. |
| **Projektų atrankos kriterijaus pasirinkimo pagrindimas:** | Šis kriterijus padės atrinkti projektus, kuriuos įgyvendinus MVĮ pajamų augimas bus didesnis, o tai padės išvengti visiškai nereikšmingo pajamų augimo įsipareigojimo. |
| **[ ] SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | [x]  Nustatymas□ Keitimas  |
| **Projektų atrankos kriterijaus numeris ir pavadinimas:** | 5. Pareiškėjo apyvartos kritimas. |
| **Projektų atrankos kriterijaus vertinimo aspektai ir paaiškinimai:** | Prioritetas suteikiamas pareiškėjams, kurių ūkinės veiklos vidutinė vieno mėnesio apyvarta, skaičiuojant nuo 2020 m. lapkričio 1 d. iki 2021 m. sausio 31 d., palyginti su 2019 metų ir 2020 metų atitinkamo laikotarpio vidutine vieno mėnesio apyvarta, sumažėjo ne mažiau kaip 30 procentų.Ūkinės veiklos vidutinė vieno mėnesio apyvarta vertinama remiantis Valstybinei mokesčių inspekcijai prie Lietuvos Respublikos finansų ministerijos pridėtinės vertės mokesčio (toliau – PVM) deklaracijoje deklaruotais, o neteikiantiems PVM deklaracijų – pareiškėjo teikiamoje paraiškoje deklaruotais atitinkamo laikotarpio duomenimis. Aukštesnis įvertinimas nustatomas didesnį apyvartos kritimą turinčių MVĮ projektams.  |
| **Projektų atrankos kriterijaus pasirinkimo pagrindimas:** | Dėl Lietuvos Respublikos teritorijoje galiojusio karantino (nuo 2020 m. kovo 16 d. iki 2020 m. birželio 16 d.), kuris buvo paskelbtas Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, šiuo metu (nuo 2020 m. lapkričio 7 d.) galiojančio karantino režimo, paskelbto Lietuvos Respublikos Vyriausybei 2020 m. lapkričio 4 d. priėmus nutarimą Nr. 1226 „Dėl karantino Lietuvos Respublikos teritorijoje paskelbimo“, ir dėl nuo 2020 m. vasario 26 d. paskelbtos valstybės lygio ekstremaliosios situacijos dėl koronaviruso (COVID-19), paskelbtos Lietuvos Respublikos Vyriausybei 2020 m. vasario 26 d. priėmus nutarimą Nr. 152 „Dėl valstybės lygio ekstremaliosios situacijos paskelbimo“, buvo nustatyti veiklos apribojimai – didelė dalis įmonių, ypač MVĮ, patyrė ir iki šiol patiria neigiamus padarinius. Šis prioritetinis kriterijus padės nustatyti labiausiai nuo koronaviruso (COVID-19) sukeltos ekonominės krizės nukentėjusias MVĮ. |

Viceministrė Jovita Neliupšienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (ministerijos atsakingo asmens pareigų pavadinimas) (parašas) (vardas ir pavardė)